Lukáš Krajíček

Lukáš Krajíček (s. 11. maaliskuuta 1983 Prostějov, Tšekkoslovakia) on tšekkiläinen jääkiekkopuolustaja, joka on lopettanut ammattilaisuransa. Krajíček pelasi urallaan seitsemän kautta NHL-liigassa ja pelasi uransa viimeiset kaudet valkovenäläisessä Dinamo Minskissä ja tšekkiläisessä HC Oceláři Třinecissä. Hän saavutti urallaan kahdesti Tšekin mestaruuden sekä Tšekin maajoukkueessa MM-pronssia ja MM-hopeaa.EliteProspects

Ura
Seuraura
220px|thumb|left|Krajíček NHL-joukkue Tampa Bay Lightningin paidassa kaudella 2008–2009.
Krajíček oli nuorena hyvin lupaava pelaaja. Hän pelasi kauden 1998–1999 HC Zlínin U18-joukkueessa. Krajíček lähti jo 16-vuotiaana Pohjois-Amerikkaan kaudeksi 1999–2000 pelaamaan NAHL-joukkue Compuware Ambassadorssiin. Kaudeksi 2000–2001 hän siirtyi pelaamaan OHL-joukkue Peterborough Petesiin, joka varasi Krajíčekin kolmantena pelaajana CHL:n varaustilaisuudessa kesällä 2000. Hän teki ensimmäisellä OHL-kaudellaan tehot 8+27=35, ja hänet valittiin kauden päätteeksi OHL:n ja koko CHL:n tulokkaiden tähdistökentälliseen.Legends of Hockey Kesällä 2001 Florida Panthers varasi Krajíčekin ensimmäisellä kierroksella numerolla 24.

Varauksensa jälkeen Krajíček pelasi vielä kaksi seuraavaa kautta OHL:ssä. Keväällä 2002 hän pääsi haistelemaan NHL-tuulia viiden ottelun verran, ja kevään 2003 hän pelasi AHL-joukkue San Antonio Rampagessa. Kausi 2002–2003 OHL:ssä oli Krajíčekicelle menestyksekäs. Hän oli Peterborough Petesin tehokkain puolustaja tehoin 11+42=53. Koko OHL:n puolustajien pistepörssissä Krajíček oli viides Sault Ste. Marie Greyhoundsin Trevor Daleyn ja Ottawa 67'sin Brendan Bellin kanssa. Kauden päätteeksi Krajíček valittiin OHL:n ensimmäiseen- ja CHL:n toiseen tähdistökentälliseen. OHL:n valmentajat äänestivät hänet itäisen konferenssin parhaaksi ja nopeimmaksi luistelijaksi sekä parhaaksi hyökkääväksi puolustajaksi.

Krajíček siirtyi kaudeksi 2003–2004 pelaamaan Florida Panthersin organisaatioon. Hänen kautensa kului vielä suurimmaksi osaksi AHL:ssä, mutta Krajíček pääsi pelaamaan myös 18 NHL-ottelua tehoin 1+6=7. Kauden 2004–2005 hän pelasi kokonaan San Antonio Rampagessa NHL:n työsulun vuoksi. Krajíčekille kausi 2005–2006 oli ensimmäinen kokonainen NHL:ssä. Hän teki 67 ottelussa tehot 2+14=16. Kesäkuussa 2006 Krajíček siirtyi suuressa kaupassa Vancouver Canucksiin. Hänen kanssaan Canucksiin lähtivät maalivahti Roberto Luongo ja kuudennen kierroksen varausvuoro kesälle 2006. Vaihdossa Panthersiin puolestaan matkasivat Todd Bertuzzi, Bryan Allen ja Alex Auld. Krajíček teki heinäkuussa 2007 kaksivuotisen jatkosopimuksen Canucksin kanssa, mutta sopimus päättyi ensimmäiseen kauteen, kun hänet kaupattiin Juraj Šimekin kanssa juuri kauden 2007–2008 kynnyksellä Tampa Bay Lightningiin vaihdossa Michel Ouelletiin ja Shane O'Brieniin. Krajíček teki Lightningissa kauden aikana NHL:n yhden kauden piste-ennätyksensä tehoilla 2+17=19.

Kaudella 2009–2010 Lightning asetti Krajíčekin siirtolistalle 23 ottelun jälkeen. Krajíček pelasi farmijoukkue Norfolk Admiralsissa 15 ottelun ajan, kunnes hän siirtyi tammikuussa 2010 loppukaudeksi Philadelphia Flyersiin. Flyers eteni keväällä 2010 Stanley Cup -finaaleihin asti, mutta Chicago Blackhawks voitti mestaruuden voitoin 4–2. 

Krajíček teki syyskuussa 2010 vuoden mittaisen sopimuksen HC Oceláři Třinecin kanssa. Kausi 2010–2011 oli hänelle ensimmäinen Tšekin Extraliigassa ja ammattilaisena Euroopassa. Krajíček voitti liigan tehotilaston lukemalla +22 ja valittiin kauden päätteeksi parhaaksi puolustajaksi. Hän voitti Tšekin-mestaruuden keväällä 2011. Kaudeksi 2011–2012 Krajíček siirtyi KHL:n Dinamo Minskiin. Tammikuussa 2012 hän teki kaksivuotisen jatkosopimuksen joukkueen kanssa.

Maajoukkueura

Krajíček edusti Tšekkiä MM-kilpailuissa vuosina 2006, 2011 ja 2012. Noista ensimmäinen turnaus päättyi hopeaan ja kaksi jälkimmäistä pronssiin. Krajíček pelasi myös alle 20-vuotiaiden MM-kilpailuissa vuosina 2002 ja 2003.

Muuta
Myös Krajíčekin isoveli Jan on pelannut ammattilaisena. Tällä hetkellä hän pelaa Tšekin kolmanneksi korkeimmalla sarjatasolla 2. Národní hokejová ligan HC Karvinássa.

Tilastot
 1999–2000  Compuware Ambassadors  NAHL  53  5  22  27  61  5  0  1  1  18 2000–2001  Peterborough Petes  OHL  61  8  27  35  53  7  0  5  5  0 2001–2002  Peterborough Petes  OHL  55  10  32  42  56  6  0  5  5  6        JMM  7  1  3  4  6   Florida Panthers  NHL  5  0  0  0  0  –  –  –  –  – 2002–2003  Peterborough Petes  OHL  52  11  42  53  42  7  0  3  3  0        JMM  6  2  2  4  2   San Antonio Rampage  AHL  3  0  1  1  0  3  0  0  0  0 2003–2004  San Antonio Rampage  AHL  54  5  12  17  24  –  –  –  –  –   Florida Panthers  NHL  18  1  6  7  12  –  –  –  –  – 2004–2005  San Antonio Rampage  AHL  78  2  22  24  57  –  –  –  –  – 2005–2006  Florida Panthers  NHL  67  2  14  16  50  –  –  –  –  –        MM  9  0  0  0  8 2006–2007  Vancouver Canucks  NHL  78  3  13  16  64  12  0  2  2  12 2007–2008  Vancouver Canucks  NHL  39  2  9  11  36  –  –  –  –  –  2008–2009  Tampa Bay Lightning  NHL  71  2  17  19  48  –  –  –  –  – 2009–2010  Tampa Bay Lightning  NHL  23  0  1  1  21  –  –  –  –  –   Norfolk Admirals  AHL  15  0  6  6  8  –  –  –  –  –   Philadelphia Flyers  NHL  27  1  1  2  14  22  0  3  3  8 2010–2011  HC Oceláři Třinec  ČEL  48  6  14  20  84  18  3  4  7  22        MM  8  0  1  1  8 2011–2012  Dinamo Minsk  KHL  40  2  12  14  34  4  0  0  0  6        MM  10  1  3  4  6 2012–2013  Dinamo Minsk  KHL  51  1  6  7  66  –  –  –  –  – 2013–2014  Dinamo Minsk  KHL  53  2  14  16  63  –  –  –  –  –        OK  4  0  0  0  0 2014–2015  Dinamo Minsk  KHL  51  2  16  18  33  5  1  0  1  4 2015–2016  Dinamo Minsk  KHL  44  0  8  8  58  –  –  –  –  – 2016–2017  Dinamo Minsk  KHL  18  0  4  4  16  –  –  –  –  –   HC Oceláři Třinec  ČEL  23  1  5  6  8  6  0  4  4  6 2017–2018  HC Oceláři Třinec  ČEL  40  5  11  16  28  18  3  11  14  6 2018–2019  HC Oceláři Třinec  ČEL  31  5  16  21  20  –  –  –  –  – 2019–2020  HC Oceláři Třinec  ČEL  19  1  7  8  10  –  –  –  –  – 7 kautta  yhteensä  NHL  328  11  61  72  245  35  0  5  5  20 6 kautta  yhteensä  KHL  257  7  60  67  270  9  1  0  1  10 5 kautta  yhteensä  ČEL  161  18  53  71  150  42  6  19  25  34

Lähteet

Viitteet

Luokka:Tšekkiläiset jääkiekkoilijat
Luokka:Florida Panthersin varaamat pelaajat
Luokka:Vuonna 1983 syntyneet
Luokka:Elävät henkilöt